Трикотажа Пелистер

Трикотажа Пелистер — поранешно македонскo претпријатие за производство на конфекција. Фабриката отишла во ликвидација во 2018 година. Седиштето на производството било во Битола, со подружница во село Цапари.

 Историја 
Како почетник во текстилната индустрија во општина Битола во 1923 година била основано претпријатието „БИТ“ — Текстилна индустрија Битола. На почетокот фабриката имала две одделенија - за шиење и за плетење. Во тоа време фабриката имала 20 кружни машини за плетење (марка Руншутл), една раух машина, една филцкалендер машина и неколку машини за превиткување. Поради големото иселеништво на Македонците во странство, во селото Цапари била основана исфрлена единица која ги вработувала жителите на селата Ротино, Ѓавато и Цапари. Тогаш, кроењето сè уште било рачно. Брзата индустријализација по Првата светска војна во Кралството Југославија придонело за развојот на општина Битола. На почетокот биле вработени 30 работници, а во 1981 година бројот пораснал на 3406. Истата година текстилната индустрија учествувала со 28,9% од производството.

Првиот штрајк фабричките работници го имале веќе во 1938 година, додека Сојузот на работниците бил основан во 1951 година.

 Меѓународни модни саеми 
Трикотажа Пелистер учествувала и на модни саеми. До 1983 година трипати ја добила наградата Билјана на саемот „Модест 83“. За тоа време, имала голем извоз во Австрија, Франција, Велика Британија, Унгарија, Швајцарија. Филијалата на фабриката во селото Цапари извезувала во Азија, Кувајт и Ирак.

Во Југославија текстилот се продавал во стоковните куќи „Србијатекс“, „Меркур“, „Текстил“ - Белград; „Трготекстил“, „Интерпромет“ - Скопје ; „Текстилпромет“ - Загреб ; „Текстил“ - Љубљана ; „Вема“ - Марибор ; „УНИ-комерц“ - Сараево ; „Стотекс“ — Краљево.

 Наводи 

 Белешки 

Категорија:Битола
Категорија:Претпријатија во Македонија
Категорија:Појавено во 1923 година во Македонија